ddrg/super_eurlex huggingface dataset:
4.9.2

Celosvetové problémy (životné prostredie, klimatické zmeny, trvalo udržateľný rozvoj) by mali byť začlenené do politiky v oblasti mládeže, aby táto politika a projekty mladých ľudí prispievali k rozvoju v tejto oblasti. Mladí ľudia by sa naopak mali brať do úvahy, keď sa rokuje o globálnych politikách.
2.12

Európska Rada ministrov na svojom zasadnutí 11. a 12. júna 2009 zaujala stanovisko, že všetky prebiehajúce prioritné projekty TEN-T by mali byť integrálnou súčasťou ucelenej prioritnej siete, do ktorej patrí tak už existujúca infraštruktúra, ako aj infraštruktúra vo výstavbe, a rovnako aj projekty spoločného záujmu. Tieto projekty by mali mať multimodálnu povahu a mali by byť zamerané na dopravné uzly a intermodálne spojenia.
2.3

EHSV už žiadal, aby sa činnosť v tejto oblasti začala koordinovať a najmä aby bola na úrovni Spoločenstva vypracovaná integrovaná európska koncepcia prevencie katastrof (1). Chceli by sme však zdôrazniť, že je nevyhnutné, aby bol súčasťou týchto preventívnych opatrení systém Spoločenstva na poskytovanie pomoci v prípade akejkoľvek katastrofy. Išlo by o systém pomoci na základe solidarity, ktorý by mohli využívať nielen krajiny Spoločenstva, ale všetky krajiny, ktoré by potrebovali naše poznatky a prostriedky na to, aby mohli minimalizovať dosah týchto katastrof.
1.4

Súhlasí, že by sa mala maximálne rozvíjať prevencia vzniku odpadu u spotrebiteľov a priemyselných výrobcov, pričom si uvedomuje, že takto je možné zabrániť len vzniku pomerne malého objemu odpadu. Keďže nakladanie s biologickým odpadom a možnosti využívania vzniknutého materiálu do veľkej miere závisia od miestnych podmienok, výbor sa nazdáva, že Európska únia by namiesto jednotných zväzujúcich pravidiel produkcie kompostu mala momentálne radšej vydať jasné usmernenia a definovať ciele v oblasti kvality. Členské štáty by si teda pri realizácii európskych cieľov mali zachovať určitý manévrovací priestor. Realizácia opatrení Európskej únie v tejto oblasti by sa mala vyhodnotiť po piatich rokoch uplatňovania prípadných usmernení a ak sa toto hodnotenie ukáže ako neuspokojivé, malo by sa uvažovať o záväznejšej legislatíve.
2.3

EHSV trvá na skutočnosti, že politika v oblasti trhu práce spadá do právomoci členských štátov, a to v súlade so zásadou subsidiarity. Pokus harmonizovať pracovné práva by bol v protiklade s touto zásadou a harmonizácia by nebola vhodná, pretože by poškodila tradície a geografické štruktúry, ktoré preukázali svoju opodstatnenosť a pevnosť. Okrem toho treba brať do úvahy, že nie všetky členské štáty dosahujú rovnakú úroveň hospodárskeho rozvoja. Odráža sa to v ich sociálnych systémoch. EHSV sa v tejto súvislosti nazdáva, že EÚ by sa mala snažiť: — podporovať spoluprácu medzi členskými štátmi prostredníctvom európskej stratégie zamestnanosti, ktorá je od roku 2005 začlenená do riadiaceho mechanizmu Lisabonskej stratégie. V usmernení 21 politiky zamestnanosti členské štáty odsúhlasili, že budú vyrovnaným spôsobom podporovať istotu zamestnania a flexibilitu. EÚ by mala členské štáty nabádať, aby si plnili svoje záväzky a zároveň aby si navzájom sprostredkovali a vymieňali osvedčené postupy v rámci európskej politiky zamestnanosti.
3.2.1

Podľa analýzy EÚ (5) by sa prínos rovnakého zaobchádzania so ženami a s mužmi nemal merať výlučne na základe ziskovosti podnikov. Ide o produktívnu investíciu, ktorá prispieva k celkovému hospodárskemu pokroku, rastu a zamestnanosti. Rovnosť žien a mužov môže prispieť k rozvoju prostredníctvom: 1) výraznejšej účasti žien na trhu práce, čo znamená lepšie využitie investícií do ich vzdelávania a odborného školenia a prípravy, 2) väčšej hospodárskej nezávislosti, 3) lepšieho začlenenia žien do daňového systému, čo prispieva k spoločnému blahu.
3.11

Európska výskumná infraštruktúra. Väčšiu a bezprostrednú úlohu, a to aj z hľadiska subsidiarity, by podľa názoru výboru mala Komisia zohrávať pri medzinárodnej spolupráci v súvislosti s veľkých nástrojmi a projektmi patriacimi do európskej výskumnej infraštruktúry, pretože náklady (na ich vytvorenie a uplatňovanie) a ich využitie zvyčajne presahujú potenciál jednotlivých členských štátov. Osobitne to platí pri programoch podporovaných a koordinovaných Komisiou, pri ktorých EÚ vystupuje priamo ako partner (napríklad program fúzie s ITER) alebo zastáva dôležitú koordinačnú úlohu, ako pri Európskom strategickom fóre pre výskumné infraštruktúry (ESFRI) (9), a ďalších opatreniach, ktoré z toho vznikajú. Výbor tým predovšetkým podporuje cieľ „riešenia vedeckých problémov prostredníctvom globálnych výskumných infraštruktúr“ formulovaný Komisiou. Môže sa to týkať aj účasti medzinárodných partnerov na európskej výskumnej infraštruktúre. Pritom sa musí prihliadať aj na geografický aspekt a existujúci vedecký potenciál.
2.7

V súlade so zásadami UNESCO v oblasti inkluzívneho vzdelávania sa takéto vzdelávanie považuje za proces, ktorý by mal zohľadňovať rozmanitosť potrieb všetkých študujúcich a mal by týmto potrebám zodpovedať prostredníctvom väčšieho začleňovania do výučby, kultúry a hodnôt komunity, a to s cieľom znížiť sociálne vylúčenie a chudobu. Začlenenie prostredníctvom vzdelávania si vyžaduje zmenu obsahu, zamerania, štruktúry a stratégií vzdelávania, z čoho vyplýva ďalší rozvoj systémov odbornej prípravy učiteľov, prideľovanie väčších zdrojov, vytvorenie vízie, ktorá začlenení všetkých študentov s presvedčením, že úlohou všeobecného vzdelávacieho systému je vzdelávať všetkých ľudí. Cieľom inkluzívneho vzdelávania je adekvátne reagovať na rôzne potreby výučby sociálnych skupín a môže prebiehať prostredníctvom formálneho aj neformálneho vzdelávania.
3.4

Naopak, Komisia mala namiesto jednoduchého vymenovania existujúcich mechanizmov vypracovať podrobnú kritickú analýzu ich fungovania a výsledkov, a to v súlade s dostupnými informáciami zozbieranými v hodnotiacej tabuľke spotrebiteľských trhov (10) alebo na základe záverečnej správy GR pre zdravie a spotrebiteľov „Ex-post evaluation of the impact of the Consumer Policy Strategy 2002-2006 on national consumer policy“ z 22. 12. 2006 (11) a v súlade s usmerneniami jej vlastného oznámenia o lepšom uplatňovaní práva Spoločenstva (12). Okrem toho, z tohto textu ani nie je možné zistiť, či si Komisia uvedomuje, že existujú nedostatky pri presadzovaní právnych predpisov Spoločenstva, keďže nepožaduje zavedenie nových opatrení a už vôbec ich nešpecifikuje.
1.3

EHSV preto podporuje Komisiu v jej snahe vybaviť sektorové orgány dohľadu právomocami, ktoré by im umožnili stanoviť spoločné technické normy a riešiť spory medzi vnútroštátnymi orgánmi. Schvaľuje vývoj vzťahov medzi kontrolnými orgánmi smerujúci ku kolegiálnemu riešeniu prípadných sporov pokiaľ ide o uplatňovanú prax v oblastiach, pre ktoré existujú spoločné rozhodovacie postupy. Súhlasí s názorom Komisie, že je potrebné jasne rozlišovať medzi tým, čo patrí na jednej strane do odbornej oblasti a na druhej strane do politickej oblasti, ktorá prislúcha inštitúciám Spoločenstva s politickým mandátom.
3.6.1

Komisia musí naďalej podporovať práva žien v medzinárodnom kontexte prostredníctvom medzinárodnej a rozvojovej politiky. Rodový rozmer by sa mal začleniť do všetkých aspektov spolupráce so špecifickými opatreniami pre ženy, malo by sa podporovať ich zastúpenie v rozhodovacom procese a ich schopnosť iniciatívy. Zároveň by sa mali podporovať kapacity rozvojových krajín v úsilí o dosiahnutie rovnosti.
2.9

Najzraniteľnejšie sociálne skupiny sú práve skupiny s nízkymi príjmami. Sem patria osoby staršie než 65 rokov, osamelí rodičia, nezamestnaní alebo osoby poberajúce sociálne dávky. Vo väčšine prípadov tiež platí, že osoby s nízkymi príjmami bývajú v domoch s nevhodnou tepelnou izoláciou (Housing Quality Deficiencies and the Link to Income in the EU. Orsolya Lelkes. European Centre, marec 2010), čím sa výskyt energetickej chudoby ďalej zvyšuje.
2.3

Prijatím Lisabonskej zmluvy, do ktorej bola začlenená Charta základných práv, do veľkej miery vzrástli povinnosti a právomoci Európskej únie v oblasti azylu. Toto rozšírenie kompetencií ponúka EÚ skvelú príležitosť urobiť krok vpred smerom ku konkretizácii cieľov v oblasti prisťahovalectva a azylu, môže však priniesť so sebou aj isté riziko, ak sa jej nepodarí dosiahnuť, aby zainteresované strany podporili prijaté rozhodnutia. Ak sa nevyriešia napätia a nepresnosti, ktoré sú pre takúto citlivú oblasť príznačné a ktoré boli zjavné už pri príprave tejto činnosti, mohlo by to ohroziť nielen doterajšie pozitívne výsledky, ale aj vyhliadky do budúcnosti.
Občianska spoločnosť má tiež dvoch zástupcov v Národnej rade pre integráciu do EÚ. Legálnosť a legitímnosť vymenovania súčasných členov však vážne spochybnili hodnoverné mimovládne organizácie. Parlamentným dekrétom by sa mali stanoviť jasné kritériá, ktoré by boli vhodné na zabezpečenie transparentnosti, reprezentatívnosti a kvality príslušných delegátov. Národná rada pre integráciu do EÚ by mohla byť sľubným nástrojom na hlbšie a účinnejšie zapájanie občianskej spoločnosti do procesu integrácie do EÚ. Mal by sa uvoľniť jej potenciál.
2.9

Toto oznámenie by malo vyústiť do rokovaní medzi zástupcami Európskej a Africkej únie. Ich výsledkom by mal byť plán prioritných krokov a možností financovania, ktorý by bol súčasťou spoločného vyhlásenia oboch únií.
5.5

EHSV oceňuje, že Komisia uznáva väčšiu potrebu výmeny informácií a skúseností v oblasti trestného stíhania, ochrany obetí alebo prevencie trestnej činnosti, zvyšovania povedomia, spolupráce so súkromným sektorom a podpory samoregulácie. V tejto súvislosti by EHSV chcel zdôrazniť, že je potrebné zaoberať sa pracoviskami. To by umožnilo zamestnávateľom a zamestnancom uvedomiť si svoju povinnosť ohlasovať ilegálnu činnosť, ktorá môže najskôr vyjsť najavo na pracovisku alebo zo strany zákazníkov/dodávateľov (21).
2.5

Pre cieľ na rok 2020 sa politicky zodpovedným činiteľom ponúkajú 4 alternatívy s rozličnými úrovňami ambícií, a to: — Alternatíva 1: Do roku 2020 výrazne znížiť mieru straty biodiverzity a ekosystémových služieb v EÚ; — Alternatíva 2: Do roku 2020 zastaviť stratu biodiverzity a ekosystémových služieb v EÚ; — Alternatíva 3: Do roku 2020 zastaviť stratu biodiverzity a ekosystémových služieb v EÚ a do čo najväčšej miery ich obnoviť; — Alternatíva 4: Do roku 2020 zastaviť stratu biodiverzity a ekosystémových služieb v EÚ, obnoviť ich do čo najväčšej miery a zintenzívniť snahy EÚ o zastavenie straty biodiverzity na celom svete.
3.9

Nevyhnutne treba vytvoriť koordinačný proces, do ktorého by boli začlenené vzájomné interakcie medzi hlavnými cieľmi, integrovanými usmerneniami a modelovými iniciatívami. Komisia zohráva strategicky významnú vedúcu úlohu pri „koordinácii koordinácie“. Integrované usmernenia by mali byť „integrované“ v pravom zmysle slova, teda všetky politiky by mali navzájom súvisieť a mali by byť zamerané na všetky ciele. Takáto integrácia by mala všeobecne usmerňovať zavádzanie mechanizmov implementácie horizontálnej sociálnej doložky a posilňovanie OMK. Výsledky implementácie horizontálnej sociálnej doložky by sa mali uplatniť v procese OMK, aby sa posilnilo prepojenie medzi týmito dvoma nástrojmi.
3.2.2

Súčasné limity emisií stanovené na rok 2015 umožňujú pridelenie superúverov pre automobily s nízkymi emisiami CO2 alebo elektromobily. To je významným stimulom pre európskych výrobcov, aby urýchlili vývoj svojich elektromobilov prvej generácie a uviedli ich na trh. Zároveň to však zmenšuje ich ochotu usilovať sa dosiahnuť ďalšie zlepšenie zostávajúcich automobilov na fosílne palivá. Možno by sa pri najbližšej revízii mohol stanoviť osobitný konkrétny cieľ pre rozšírenie elektricky poháňaných vozidiel. Zároveň by sa od výrobcov malo požadovať, aby naďalej zlepšovali účinnosť svojich vozidiel so zážihovými a vznetovými motormi, pokiaľ ide o emisie CO2, pretože tieto vozidlá budú počas nasledujúcich 20 rokov nevyhnutne tvoriť najväčšiu časť automobilového parku.
3.3.3

Financovanie nákladov na účasť zástupcov regionálnych poradných rád (Regional Advisory Councils – RAC) na schôdzach Medzinárodnej rady pre výskum mora (International Council of the Exploration of the Sea – ICES) a Vedecko-technického a hospodárskeho výboru pre rybolov (Scientific Technical and Economic Committee for Fisheries – STECF) s cieľom umožniť prijímanie rozhodnutí na čo najširšom základe. Toto financovanie je v osobitnom záujme EÚ. Zastávame názor, že je potrebné umožniť uvedeným organizáciám väčšie zapojenie nielen do zberu údajov, ale aj do procesu prijímania rozhodnutí o otázkach rybného hospodárstva, ktoré sú v ich právomoci a ktoré prispejú k zvýšeniu kvality spoločnej politiky v oblasti rybného hospodárstva.
Preto si pokrok v oblasti hospodárstva, v sociálnej sfére a v oblasti životného prostredia vyžaduje zdravý verejný sektor s primeranou kvalifikáciou. Ak by sa tento sektor oslabil v prospech privatizácie všetkých hospodárskych aktivít, nemuselo by to vždy prospieť všeobecnému hospodárskemu záujmu. Verejný sektor musí byť schopný – v partnerstve so súkromným sektorom vždy keď je to možné, v dostatočnej miere investovať do verejnej infraštruktúry, ktorá je v službe európskym občanom a priemyslu. Treba sa však vyhýbať dotáciám, ktoré by prospeli len niektorým podnikom, aby sa neohrozilo fungovanie trhu. Členské štáty by mali na pomoc ekologickým priemyselným zmenám využívať skôr daňové nástroje.
4.9

Práve správna voľba štruktúry celého systému bude základným predpokladom dobrej správy údajov. Komerčné využívanie by malo byť vždy spojené so spoluúčasťou na nákladoch po uplynutí určitého obdobia prispôsobovania sa trhu, ako to možno pozorovať v prípade niektorých internetových služieb, ktoré sú síce doteraz poskytované bezplatne, ale postupne sú pre užívateľov spoplatňované. V zásade by údaje pre orgány verejnej správy mali byť bezplatné a prístupné, rozčlenené do platforiem odlíšených v závislosti od požiadaviek ochrany súkromia a bezpečnosti. Odnedávna sú k dispozícii dôležité aplikácie satelitného monitorovania. Výškomerné satelity v rámci programu My Ocean zistili, že sa v roku 2009 zopakoval jav El Niño. Program MACC (Monitoring Atmosphere Composition and Climate), neoddeliteľná súčasť služieb GMES, poskytol podklady na vytvorenie simulácií možného šírenia oblaku islandského sopečného popola. Ďalšou službou programu GMES je SAFER (Services and Applications For Emergency Responses), ktorého úlohou je do šiestich hodín od začiatku prírodnej katastrofy, ako napr. zemetrasenie, záplavy, zosuvy pôdy, poskytovať podrobné mapy územia, ktoré môžu byť nesmierne dôležité pre zásahy civilnej ochrany. Systém G-Mosaic (Pilot services for security) by mal zabezpečiť monitorovanie územia na bezpečnostné účely, od jadrových elektrární cez trasy nelegálnych prisťahovalcov, kontroly hraníc až po analýzu vojnových škôd a potrieb.
1.2

Ak by nedošlo k predĺženiu, mohlo by to ešte viac narušiť fungovanie vnútorného trhu. Už dnes je rozdiel medzi rôznymi systémami štandardnej sadzby v Európe 10 percentuálnych bodov. Pohybuje sa od 15 % na Cypre a v Luxembursku až do 25 % v Dánsku, Maďarsku a Švédsku. Komisia už dvakrát opodstatnene navrhla zaviesť maximálnu sadzbu, s čím však nesúhlasila Rada, pretože treba mať na pamäti, že v tejto veci sa na základe zmlúv vyžaduje jednomyseľné rozhodovanie.
1.12

V úsilí bojovať proti obchodovaniu s ľuďmi hrá kľúčovú úlohu aj občianska spoločnosť. EHSV víta skutočnosť, že sa v smernici uvažuje o spolupráci s organizáciami občianskej spoločnosti. Je dôležité, aby boli tieto orgány zapojené do každej fázy tohto procesu, a to od identifikácie obetí až po poskytnutie pomoci. Organizácie občianskej spoločnosti by mohli zohrávať významnú úlohu pri opätovnom začleňovaní potenciálnych obetí do spoločnosti, a z tohto dôvodu by mohli mať nepriamy preventívny vplyv a prispievať k zabráneniu ďalšej viktimizácie a ďalšieho zapájania do obchodovania s ľuďmi.
1.6

EHSV víta zapojenie Európskeho parlamentu, členských štátov, Európskeho hospodárskeho a sociálneho výboru a Výboru regiónov, ktoré sa uvádza v článku 5. EHSV sa považuje za obzvlášť vhodného na to, aby prevzal úlohu priekopníka v súvislosti s informačnými aktivitami a vedením konštruktívnych diskusií medzi sociálnymi partnermi a organizovanou občianskou spoločnosťou a aby informoval o obsahu týchto diskusií. Myslí sa tu najmä na vytvorenie monitorovacieho strediska na hodnotenie diania na európskej a vnútroštátnej úrovni, a tým na podporu takisto navrhovanej „Európskej aliancie pre aktívne starnutie“, ktorá by bola poverená koordinovaním opatrení na úrovni EÚ. EHSV by ďalej mohol prevziať úlohu „veľvyslanca európskeho roka“. Okrem toho by bolo vhodné usporiadať konferenciu o najdôležitejších aspektoch roka a jej závery by sa mali zaradiť do stanoviska z vlastnej iniciatívy, ktoré by malo vypracovať monitorovacie stredisko.
Nová digitálna agenda, ktorú navrhla Európska komisia, môže tiež do veľkej miery prispieť k ekologickému rastu, ekologickému hospodárstvu a ekologizácii pracovných miest. Práca na diaľku by v mnohých prípadoch mohla pomôcť k tomu, aby sa pracovné miesta stali ekologickejšími, pretože by sa citeľne znížili energetické náklady na cestu do práce a domov. Európski sociálni partneri už dávnejšie dospeli k rámcovej dohode v tejto oblasti. Komisia by mala účinne podporovať prácu na diaľku prostredníctvom iniciatív, ktoré by stimulovali k jej šíreniu. Informačné kampane, konferencie, štúdie o rozvoji aktivít, osvedčené postupy by sa mali plánovať v rámci opatrení na zníženie emisií. Pokiaľ by moderné technológie umožnili vykonávať mnohé pracovné činnosti týmto spôsobom a tieto pracovné činnosti by boli zamerané skôr na kvalitu než kvantitu, potom by bolo potrebné zamyslieť sa nad konkrétnymi pracovnými podmienkami týchto osôb.
1.3.7

Zriadenie Podunajského podnikateľského fóra, ktoré by zahŕňalo sociálne a hospodárske subjekty, by mohlo byť dôležitým nástrojom spolupráce a hospodárskej, sociálnej a územnej súdržnosti Podunajska. Organizácie zamestnávateľov z tohto regiónu by mali mať prístup k programom financovania zameraným na organizáciu tohto fóra a ich účasť v nich by sa mala podporovať.
2.4

Úvahy zhrnuté v tomto stanovisku sa zameriavajú na otázku ako klimatické zmeny ovplyvnia európske lesné hospodárstvo a ochranu lesov a ako by sa európska politika mala vyvíjať, aby vo väčšej miere podporovala lesohospodárske iniciatívy členských štátov. Stanovisko sa tiež snaží nájsť spôsob, ako by EÚ mohla uľahčovať riešenie úloh, ktoré prinesie budúcnosť, a skúma, aké ďalšie informácie sú potrebné. V tejto súvislosti by cieľom ochrany lesov v EÚ malo byť zabezpečiť, že lesy budú aj v budúcnosti ďalej plniť svoje úžitkové, sociálno-ekonomické a environmentálne funkcie.
1.3

Lepšia právna regulácia by sa mala považovať za jednotnú a ucelenú politiku, ktorá zahŕňa rad zásad, ako je zásada „myslieť najskôr na malé podniky“ stanovená v Small Business Act, a v porovnaní so súčasnosťou by mala pravidelnejšie a systematickejšie využívať „test malých podnikov“. EHSV navrhuje, aby bola táto politika rozsiahla a dôsledná a aby sa preto systematickejšie opierala o zainteresované strany. Konzultácie, ktoré by mali vychádzať z transparentných priorít, by mali byť skutočné a inkluzívne a mali by sa z nich vyvodzovať dôsledky.
1.10

Vzhľadom na všetky uvedené skutočnosti sa EHSV domnieva, že európske inštitúcie by mali obhajovať princíp preferencie Spoločenstva. Rovnako usudzuje, že vyrovnávacie príspevky pre tropického tuniaka, ktoré poskytuje európska flotila spracovateľskému priemyslu, by mali zodpovedať pôvodnému kontextu, t. j. 93 % referenčnej ceny EÚ, vzhľadom na to, že počas uplynulých rokov došlo k značnej devalvácii a to až na 87 % výrobnej ceny.
SK Úradný vestník Európskej únie C 48/169

Stanovisko Európskeho hospodárskeho a sociálneho výboru na tému: Návrh smernice Európskeho parlamentu a Rady o obchodovaní s materiálom na vegetatívne rozmnožovanie viniča (prepracované znenie)

KOM(2010) 359 v konečnom znení – 2010/0194 (COD)

2011/C 48/33

Európsky parlament (8. júla 2010) a Rada (7. septembra 2010) sa rozhodli podľa článku 43 ods. 2 a článku 304 Zmluvy o fungovaní Európskej únie prekonzultovať s Európskym hospodárskym a sociálnym výborom

„Návrh smernice Európskeho parlamentu a Rady o obchodovaní s materiálom na vegetatívne rozmnožovanie viniča (prepracované znenie)“

KOM(2010) 359 v konečnom znení – 2010/0194 (COD).

Keďže výbor usúdil, že návrh je uspokojivý, a vzhľadom na to, že sa už k obsahu návrhu vyjadril vo svojich stanoviskách CES 807/2000 a CESE 1360/2002, prijatých 13. júla 2000 (1) a 11. decembra 2002 (2), na svojom 465. plenárnom zasadnutí 15. a 16. septembra 2010 (schôdza z 15. septembra) jednomyseľne rozhodol zaujať k predkladanému textu kladné stanovisko a odkázať na postoj, ktorý zaujal v spomínaných dokumentoch.

V Bruseli 15. septembra 2010 Predseda Európskeho hospodárskeho a sociálneho výboru Mario SEPI

(1) Stanovisko EHSV na tému „Návrh smernice Rady, ktorou sa mení a dopĺňa smernica 68/193/EHS o obchodovaní s materiálom na vegetatívne rozmnožovanie viniča“, Ú. v. ES. C 268, 19.9.2000, s. 42.

(2) Stanovisko EHSV na tému „Návrh smernice Rady, ktorou sa mení a dopĺňa smernica 66/401/EHS o uvádzaní osiva krmovín na trh, smernica 66/402/EHS týkajúca sa obchodovania s osivom obilnín, smernica 68/193/EHS o obchodovaní s materiálom na vegetatívne rozmnožovanie viniča, smernica 92/33/EHS o uvádzaní do obehu množiteľského a sadivového zeleninového materiálu, iného ako osivo, smernica 92/34/EHS o uvádzaní do obehu množiteľského materiálu ovocných drevín a ovocných drevín určených na výrobu ovocia, smernica 98/56/ES o obchodovaní s množiteľským materiálom okrasných rastlín, smernica 2002/54/ES o obchodovaní s osivom repy, smernica 2002/55/ES o obchodovaní s osivom zelenín, smernica 2002/56/ES o obchodovaní so sadivom zemiakov a smernica 2002/57/ES o obchodovaní s osivom olejnín a priadnych rastlín pokiaľ ide o porovnávacie skúšky a pokusy Spoločenstva,“Ú. v. EÚ C 85, 8.4.2003, s. 43 – 44.
8.15

Na to, aby mohol systém okružnej imigrácie fungovať, je potrebné, aby legislatíva Spoločenstva poskytovala veľmi pružné krátkodobé povolenia, ktoré by boli kombinované s procesom návratu a so zárukami uzatvorenia novej zmluvy v budúcnosti. Mnohí prisťahovalci by vďaka tomuto využívali legálne cesty a po ukončení platnosti povolenia k pobytu by nezostávali v Európe nelegálne.